Diari Oficial de la Generalitat Valenciana


Sumari del DOGV 4543, del 14-07-2003 (2003/8261)

DECRET 118/2003, d'11 de juliol, del Consell de la Generalitat, pel qual s'aprova el Reglament orgànic i funcional de la conselleria d'Agricultura, Pesca i Alimentació.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/07/11/118/dof/vci/html**

### Dades del document

Número de DOGV
:   4543

Data del DOGV
:   14-07-2003

Secció del DOGV
:   I. DISPOSICIONS GENERALS

Número del document
:   2003/8261


Data del document
:   11-07-2003

Organisme emissor
:   Conselleria d'Agricultura, Pesca i Alimentació

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Agricultura, Pesca i Alimentació
    * administració regional
    * reglament intern
    * legislació

DECRET 118/2003, d'11 de juliol, del Consell de la Generalitat, pel qual s'aprova el Reglament orgànic i funcional de la conselleria d'Agricultura, Pesca i Alimentació. [2003/X8261]
  
El Decret 71/2003, de 21 de juny, del Consell de la Generalitat, determina el nombre i la denominació de les conselleries en què s'organitza l'administració de la Generalitat, i es crea la Conselleria d'Agricultura, Pesca i Alimentació.
  
El Decret 7/2003, de 21 de juny, del president de la Generalitat, assigna a la Conselleria d'Agricultura, Pesca i Alimentació les competències en matèria d'agricultura, ramaderia, pesca i alimentació.
  
D'un altra banda, el Decret 81/2003, de 27 de juny, del Consell de la Generalitat, establix l'estructura orgànica bàsica de les conselleries i instaura les secretaries autonòmiques com a òrgans superiors dels departaments que actuen sota la dependència directa dels seus màxims responsables; així mateix el decret esmentat obliga el Consell, en la seua disposició final primera, a l'aprovació dels reglaments orgànics i funcionals.
  
En el present moment, es considera necessari, per tant, dictar una nova norma que regule l'estructura orgànica i funcional de la Conselleria d'Agricultura, Pesca i Alimentació, en què es determinen les funcions que s'atribuïxen als òrgans superiors i centres directius que la componen, així com el de les unitats administratives de rang superior que s'adscriuen a cada un d'ells.
  
Per tot això, de conformitat amb el que establixen els articles 35.f i 70 de la Llei de Govern Valencià, a proposta de la consellera d'Agricultura, Pesca i Alimentació, i després de la deliberació del Consell de la Generalitat en la reunió del dia 11 de juliol de 2003,
  
DECRETE
  
Títol I
  
Disposicions generals
  
Article 1. Competències de la Conselleria
  
La Conselleria d'Agricultura, Pesca i Alimentació és la competent en les matèries d'agricultura, ramaderia, pesca i alimentació, i té al seu càrrec la direcció i l'execució de la política del Consell de la Generalitat en estes matèries.
  
Article 2. Estructura orgànica bàsica
  
La Conselleria d'Agricultura, Pesca i Alimentació s'estructura en els òrgans superiors i directius següents:
  
a) Secretaria Autonòmica d'Agricultura i Relacions Agràries amb la Unió Europea
  
b) Sotssecretaria
  
c) Direcció General d'Investigació i Innovació Agrària i Ramaderia
  
d) Direcció General de Modernització d'Estructures Agràries i Desenrotllament Rural
  
e) Direcció General de Producció i Comercialització Agrària
  
f) Direcció General de Pesca
  
Article 3. Suplències
  
En els casos d'absència o malaltia del titular del departament, seran d'aplicació les disposicions de l'apartat i) de l'article 16 de la Llei de la Generalitat Valenciana 5/1983, de 30 de desembre, de Govern Valencià. Fins que es resolga la substitució, les seues funcions com a titular del departament seran exercides temporalment pel titular de la secretaria autonòmica, llevat de les que li corresponen com a membre del Consell de la Generalitat, seguint l'orde de prelació previst en l'article 49 del Decret 81/2003, de 27 de juny, del Consell de la Generalitat, pel qual s'establix l'estructura orgànica de les conselleries de l'administració de la Generalitat.
  
El dit orde serà d'aplicació, així mateix, a l'efecte de la seua substitució, per a la Secretaria Autonòmica, Sotssecretaria i direccions generals.
  
El que establixen els paràgrafs anteriors s'entén sense perjuí, si és procedent, del que dispose el conseller mitjançant resolució.
  
Títol II
  
Estructura i funcions dels òrgans superiors,
  
directius i servicis centrals de la conselleria
  
Capítol I
  
El conseller
  
Article 4. El conseller
  
1. El conseller és l'autoritat jeràrquica superior de la Conselleria, sota la qual se situen els òrgans superiors i directius de la Conselleria, així com els organismes públics adscrits a esta.
  
2. El conseller compta amb totes les competències inherents al seu càrrec i expressament amb les següents:
  
a) Proposar al Govern Valencià el nomenament i cessament dels alts càrrecs del departament.
  
b) Preparar i presentar al Govern Valencià els avantprojectes de llei, propostes d'acords i projectes de decrets relatius a les qüestions pròpies del departament i referendar estos últims una vegada aprovats.
  
c) Formular motivadament l'avantprojecte dels pressuposts de la conselleria.
  
d) Exercir la potestat reglamentària en les matèries pròpies de la conselleria, en forma d'órdens d'esta.
  
e) Proposar al Govern Valencià, per a l'aprovació, la modificació de l'estructura i l'organització de la conselleria.
  
f) Executar els acords del Consell de la Generalitat en el marc de les seues competències.
  
g) Resoldre en via administrativa els recursos que s'interposen contra les resolucions dels òrgans o autoritats de la seua conselleria no adscrits a la Secretària Autonòmica, o els d'esta quan no esgoten la via administrativa, excepte les excepcions que establisquen les lleis.
  
Article 5. Gabinet del conseller
  
Directament dependent del titular del departament, el Gabinet del conseller actua com a òrgan de suport i assistència immediata a este.
  
Article 6. Consell de Direcció
  
1. El Consell de Direcció és l'òrgan col·legiat d'assessorament i assistència al conseller en l'elaboració, la coordinació i l'execució del programa d'actuacions del departament. Sota la presidència del titular de la conselleria, el Consell de Direcció està integrat pel titular de la Secretaria Autonòmica, la Sotssecretaria, les direccions generals i el director del Gabinet del conseller, que exercirà la secretaria del consell.
  
2. A les sessions del Consell de Direcció podran assistir, a més, els directors, caps o responsables de centres, òrgans, unitats o ens adscrits al departament quan el conseller ho considere convenient.
  
3. El Consell de Direcció pot reunir-se en ple o en comissions. Es podran constituir totes les comissions que acorde el titular del departament, el qual determinarà els membres que les han d'integrar i designarà les persones que hagen d'exercir la presidència i la secretaria, sense perjuí que exercisca la facultat de presidir-les personalment.
  
4. Igualment, el conseller pot acordar, sempre que ho considere convenient, la constitució d'altres òrgans o comissions de caràcter consultiu i d'assessorament, per a matèries concretes o assumptes específics, amb la composició que en cada cas determine.
  
Capítol II
  
La Secretaria Autonòmica d'Agricultura
  
i Relacions Agràries amb la Unió Europea
  
Secció primera
  
Disposicions generals
  
Article 7. El secretari autonòmic d'Agricultura i Relacions Agràries amb la Unió Europea
  
Sota la dependència directa del conseller, al secretari autonòmic d'Agricultura i Relacions Agràries amb la Unió Europea, òrgan superior de la Conselleria, li correspon dirigir i coordinar els centres directius que s'adscriguen a la seua dependència, així com les unitats administratives integrades en ells i, particularment, exercirà les funcions en matèria de relacions agràries amb la Unió Europea en els àmbits competencials propis de la Conselleria i proposarà, desplegarà i executarà directament la política de la Conselleria en matèria de qualitat agroalimentària. Especialment, exercirà les funcions següents:
  
1. Impulsar i coordinar la consecució dels programes i l'execució dels projectes que exercixen els centres directius que estan sota la seua dependència, controlant i supervisant el compliment dels seus objectius.
  
2. Resoldre els recursos que s'interposen contra les resolucions dels centres directius que estan sota la seua dependència i els actes de la qual no esgoten la via administrativa.
  
3. Qualssevol altres que li atribuïsca la legislació vigent o se li assignen reglamentàriament.
  
Article 8. Institut Valencià de Qualitat Agroalimentària
  
Sota la dependència directa del secretari autonòmic d'Agricultura i Relacions Agràries amb la Unió Europea, l'Institut Valencià de Qualitat Agroalimentària, amb rang d'àrea, coordinarà i dirigirà les funcions de promoció i control de la qualitat.
  
Secció segona
  
Nivell directiu de la Secretaria Autonòmica d'Agricultura
  
i Relacions Agràries amb la Unió Europea
  
Article 9. Funcions de les direccions generals
  
Els directors generals, sota la dependència del secretari autonòmic d'Agricultura i Relacions Agràries amb la Unió Europea, exerciran les funcions següents:
  
1. Disposar tot allò concernent al règim intern dels servicis de la seua direcció i resoldre els expedients respectius, quan no siga competència del conseller, secretari autonòmic d'Agricultura i Relacions Agràries amb la Unió Europea o sotssecretari.
  
2. Dirigir i gestionar els servicis i resoldre els assumptes que tinguen assignats.
  
3. Vigilar, fiscalitzar i supervisar el funcionament de totes les dependències al seu càrrec.
  
4. Proposar als òrgans superiors la resolució que considere procedent en assumptes que siguen de la seua competència i la tramitació dels quals corresponga a la direcció general.
  
5. Establir el règim intern de les oficines que depenen d'ells.
  
6. Elevar anualment als seus òrgans superiors un informe sobre el funcionament, cost i rendiment dels servicis al seu càrrec, proposant les modificacions que li assignen les lleis, reglaments o òrgans superiors.
  
Article 10. Direcció General d'Investigació i Innovació Agrària i Ramaderia
  
1. La Direcció General d'Investigació i Innovació Agrària i Ramaderia serà competent per a la proposta, el desplegament i l'execució de la política de la Conselleria en matèria d'investigació, experimentació, capacitació, transferència de tecnologia, defensa fitosanitària, certificació vegetal i anàlisi dels productes agroalimentaris, l'ordenació, desplegament i millora de les produccions i mercats ramaders i la sanitat animal.
  
L'adscripció a la Conselleria d'Agricultura, Pesca i Alimentació de l'Institut Valencià d'Investigacions Agràries, prevista en l'article 1 de la Llei de la Generalitat Valenciana 4/1991, de 13 de març, es realitzarà a través d'esta direcció general.
  
2. L'Àrea d'Innovació Agrària coordinarà i dirigirà les activitats de la direcció general en la dita matèria.
  
3. L'Àrea de Ramaderia coordinarà i dirigirà les funcions relatives a la producció i sanitat animal.
  
Article 11. Direcció General de Modernització de les Estructures Agràries i Desenrotllament Rural
  
1. La Direcció General de Modernització d'Estructures Agràries i Desenrotllament Rural serà competent per a la proposta, el desplegament i l'execució de la política d'estructures i infraestructures agràries, la millora en la utilització dels recursos naturals, especialment de l'aigua per al reg i el disseny i aplicació de les polítiques de desenrotllament rural.
  
2. L'Àrea de Modernització d'Estructures i Desenrotllament Rural coordinarà i dirigirà les funcions pròpies de la direcció general en esta matèria.
  
Article 12. Direcció General de Producció i Comercialització Agrària
  
1. La Direcció General de Producció i Comercialització Agrària, serà competent per a la proposta, el desplegament i l'execució de la política de la Conselleria en matèria d'ordenació, desplegament i millora de les produccions, mercats, indústria i cooperativisme agrari.
  
2. L'Àrea de Producció i Mercats Agraris coordinarà i dirigirà les actuacions relatives a estes competències.
  
3. L'Àrea de Comercialització Agrària dirigirà i coordinarà les funcions i competències en indústries i cooperativisme agrari.
  
Article 13. Direcció General de Pesca
  
1. La Direcció General de Pesca serà competent per a la proposta, el desplegament i l'execució de la política de la Conselleria en matèria de pesca marítima, relacions amb les confraries de pescadors i la formació i capacitació professional maritimopesquera.
  
2. L'Àrea de Pesca Marítima dirigirà i coordinarà les funcions assignades a la direcció general en esta matèria.
  
Capítol III
  
La Sotssecretaria
  
Article 14
  
Sota la dependència directa del conseller, la Sotssecretaria durà a terme la inspecció de tots els servicis del seu àmbit i exercirà la direcció de tot el seu personal.
  
La Sotssecretaria dirigix i coordina les funcions corresponents a la gestió administrativa, gestió econòmica i pressupostària, supervisió de projectes, informàtica, organització, relacions agràries, auditoria interna de l'organisme pagador, promoció comarcal i estudis i estadística agrària.
  
En particular, realitzarà les funcions següents:
  
a) Elaborar projectes o plans d'actuació i programes de necessitats de la Conselleria.
  
b) Prestar assistència tècnica al conseller, secretari autonòmic d'Agricultura i Relacions Agràries amb la Unió Europea i directors generals en tot allò que es requerisca.
  
c) Informar el personal directiu de la Conselleria de la procedència legal i viabilitat econòmica dels seus programes d'actuacions.
  
d) Emetre informes sobre els assumptes que el conseller haja de sotmetre al ple del Consell de la Generalitat o al president.
  
e) Proposar la reforma que s'adrece a millorar i perfeccionar els servicis dels distints centres de la conselleria, i preparar el relatiu a la seua organització i mètode de treball, atenent principalment als seus costs i rendiments.
  
f) Proposar normes generals sobre adquisició de material i totes les disposicions que afecten el funcionament dels servicis.
  
g) Preparar compilacions de les disposicions vigents que afecten el Consell, proposar les refoses i revisions de texts legals que es consideren oportunes i cuidar de les publicacions tècniques, periòdiques o no, de la Conselleria.
  
h) Dirigir i facilitar la formació d'estadístiques sobre les matèries de competència del Consell, en tot allò que afecte cada conselleria, en col·laboració amb l'Institut Valencià d'Estadística i l'Institut Nacional d'Estadística o altres organismes que es consideren convenients.
  
i) Dirigir i supervisar la gestió de la Secretaria General Administrativa.
  
j) Qualsevol altra competència que siga inherent als servicis comuns de la Conselleria, segons els casos, i les que li siguen atribuïdes per la normativa vigent.
  
k) Sense perjuí de la superior direcció del departament, atribuïda al conseller, exercirà les funcions de direcció i control de l'organisme pagador per al pagament dels gastos previstos en l'article 3 del Reglament (CEE) 729/1970, en els térmens prevists en el Decret 178/1996, de 2 d'octubre, del Govern Valencià.
  
2. Dependent de la Sotssecretaria, la Secretaria General Administrativa, com a màxim òrgan a nivell administratiu, atendrà tots els servicis generals de la Conselleria.
  
3. El Gabinet Tècnic, amb rang d'Àrea, dirigirà i coordinarà les funcions de la Sotssecretaria en matèria d'anàlisi, estudis, estadística i coordinació administrativa.
  
Títol III
  
L'organització territorial
  
Article 15. Estructura bàsica
  
Per a la gestió desconcentrada de les seues competències, la Conselleria d'Agricultura, Pesca i Alimentació s'organitza territorialment en direccions territorials i en oficines comarcals.
  
Article 16. Direccions territorials
  
1. En cada una de les tres províncies, una direcció territorial, dependent orgànicament del sotssecretari i funcionalment de la Secretaria Autonòmica d'Agricultura i Relacions Agràries amb la Unió Europea, a través de les direccions generals que la componen, gestionarà les competències que se li atribuïsquen en matèria agrària, ramadera, pesquera i alimentària.
  
2. Al capdavant de cada direcció territorial, un director territorial dirigirà i coordinarà les distintes unitats i seccions administratives que s'hi adscriuen i vetlarà pel seu correcte funcionament, i a l'efecte prendrà les mesures que siguen necessàries, i exercirà totes aquelles facultats que se li deleguen o assignen.
  
Article 17. Oficines comarcals
  
Les oficines comarcals de la Conselleria d'Agricultura, Pesca i Alimentació són unitats administratives territorialment desconcentrades, orgànicament adscrites a la Sotssecretaria i funcionalment dependents de la Secretaria Autonòmica d'Agricultura i Relacions Agràries amb la Unió Europea, a través de les direccions generals que la componen.
  
Exerciran les funcions d'informació i assistència als ciutadans; formació i capacitació dels professionals del sector; la tramitació d'expedients i el subministrament de dades i informació als centres superiors i directius de la Conselleria.
  
DISPOSICIONS ADDICIONALS
  
Primera
  
Les referències que les disposicions vigents facen a unitats de la Conselleria d'Agricultura, Pesca i Alimentació, s'entendran referides als òrgans prevists en este reglament, d'acord amb les competències que els han estat atribuïdes.
  
Segona
  
La Conselleria d'Economia, Hisenda i Ocupació efectuarà les modificacions pressupostàries derivades del present reglament. Mentrestant, els distints centres directius gestionaran els crèdits relatius a les competències que els han estat atribuïdes.
  
Tercera
  
Sense perjudici de allò que disposa este reglament, les funcions que s'atribuixen als distints órgans de la conselleria en matèria d'Investigació i Innovació Tecnològica i Assumptes Econòmics s'entendran sotmeses a les competències que corresponen a les comissions delegades creades sobre les dites matèries.
  
DISPOSICIONS TRANSITÒRIES
  
Primera
  
Les unitats i els llocs de treball de nivell administratiu continuaran subsistents i continuaran donant el suport administratiu en relació amb aquells assumptes i expedients que els corresponguen per raó de la matèria abans de la reestructuració duta a terme mitjançant el Decret 7/2003, sense perjuí de la competència per a resoldre dels òrgans als quals els ha estat atribuïda; la seua retribució es realitzarà a càrrec dels mateixos crèdits pressupostaris, tot això fins que s'aproven les relacions de llocs de treball adaptades a l'estructura orgànica prevista en este reglament, sense perjuí que, des del moment de la seua entrada en vigor, es produïsquen determinats canvis d'adscripció d'unitats administratives, de conformitat amb la reorganització efectuada.
  
Segona
  
A l'efecte del que establix l'apartat anterior, les unitats la denominació de les quals no haja canviat passaran a dependre, amb els seus mitjans personals i materials actuals, de les unitats superiors que establix este reglament.
  
DISPOSICIÓ DEROGATÒRIA
  
Queden derogades les disposicions de rang igual o inferior que s'oposen al present decret.
  
DISPOSICIONS FINALS
  
Primera
  
Es faculta la consellera d'Agricultura, Pesca i Alimentació perquè dicte totes les disposicions que requerisca el desplegament i l'execució del present decret, en compliment de les disposicions de l'article 71 de la Llei de Govern Valencià.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 11 de juliol de 2003
  
El president de la Generalitat,
  
FRANCISCO CAMPS ORTIZ
  
La consellera d'Agricultura, Pesca i Alimentació,


Còpia Permalink ELI